# Zmena od 01.01.2019

# Poistenie zodpovednosti zamestnanca za škodu spôsobenú zamestnávateľovi pri výkone povolania

Odborové združenie železničiarov od marca 2016 poskytuje členom OZŽ poistenie zodpovednosti zamestnanca za škodu spôsobenú pri výkone povolania.Za obdobie marec 2016 – október 2018 uzavrelo poistenie **2266 členov OZŽ.** Poisťovňa Kooperativa pristúpila k plnenie **14 škodových udalostí.**

Výhodné poistenie pre členov OZŽ, je na základe spoločnej Poistnej zmluvy č. 595037052-8 uzatvorenej medzi OSŽ, OZŽ a Poisťovňou Kooperativa v Prahe. Nakoľko sa však zmenila ekonomická situácia v ČR, Poisťovňa Kooperativa **od 01.01.2019 zvýšila poistné a poistnú sumu.**

|  |  |  |  |  |  |
| --- | --- | --- | --- | --- | --- |
| Výška poistnej sumy | **4800 €** | **6000 €** | **7200 €** | **10 400 €** | **13 600 €** |
| Poistné | **18 €** | **24 €** | **30 €** | **42 €** | **54 €** |

Výška zvolenej poistnej sumy závisí od výšky 4-mesačnej hrubej mzdy člena OZŽ.

Termín úhrady poistného je **1x za rok** a to k dátumu prvého poistenia.

V prípade poistnej udalosti je **spoluúčasť** zamestnanca na škodevo výške **5%** **min. 20 €, max. 120 €.**

Poistiť možno veci, ktoré fyzická alebo právnická osoba:

* má vo vlastníctve alebo ku ktorým má podľa zákona o štátnom podniku právo hospodárenia
* oprávnene má pri sebe
* používa podľa dohody, pokiaľ je podľa nej povinná používané veci opraviť, obstarať veci nové alebo poskytnúť peňažnú náhradu, ak budú veci poškodené alebo zničené
* prevzala pri poskytnutí služby na základe zmluvy

Poistenie sa vzťahuje aj na zodpovednosť za škodu, ktorú poistený spôsobil

* vyrobením nepodarku alebo chybnou manuálnou prácou pri montážach, opravách, úpravách a stavebných

 prácach

* stratou vecí
* na pneumatikách a prepravovaných veciach
* v súvislosti s vedením dopravného prostriedku
* pri činnosti konanej na základe dohody o vyhotovení práce

**Poisťovňa Kooperativa rozšírila od 01.01.2019 predmet poistenia nad rámec Všeobecných poistných podmienok:**

* **nedovolená jazda hnacieho dráhového vozidla**
* **zavlečenie alebo nesprávne smerovanie nákladného vozňa**
* **zaradenie technicky nespôsobilého alebo poškodeného vozňa do prevádzky**

Poistení členovia OZŽ, ktorým končí poistné obdobie v mesiaci január a február 2019, majú možnosť obnoviť si poistenie v mesiaci **december 2018 za podmienok platných do 31.12.2018** u príslušného predsedu (hospodára) ZO OZŽ.

Ing. Zuzana Lunáková

 Referát sociálno – ekonomických činností a BOZP

 lunakova@ozz.sk

 0903 796 578